open-index/open-wikipedia-markdown huggingface dataset:
יום העמים הילידים הלאומי

**יום העמים הילידים הלאומי** (באנגלית: **National Indigenous Peoples Day**)**,** היה קרוי בעבר **יום האבוריג'ינים הלאומי** (באנגלית: **National Aboriginal Day**), הוא יום חג לאומי בקנדה המכיר ומציין את התרבות והתרומה של האומות הראשונות, האינואיטים והמטיסים בקנדה (ראו להרחבה עמים ילידים בקנדה).

ה-21 ביוני נבחר בתור התאריך בו מצוין המאורע החגיגי מכיוון שלעיתים קרובות מתרחשת בו נקודת ההיפוך הקיצית, אירוע שקבוצות ילידים רבות חוגגות בו על פי תרבותן.

יום זה הוא יום שבתון בטריטוריות הצפון-מערביות מאז 2001 וביוקון מאז 2017. על אף שזהו יום לאומי כלל-קנדי, הוא לא נחשב יום שבתון בכל שאר המדינה.
## היסטוריה
היום הוכרז רשמית לאחר שורה של קריאות לקבוע יום חגיגות לכבודם של הילידים. בשנת 1945 הוכרז לראשונה באופן בלתי-רשמי "יום האינדיאנים" (Indian Day) על ידי Jules Sioui בשיתוף צ'יפים אינדיאנים מרחבי אמריקה הצפונית. בשנת 1982, האחווה האינדיאנית הלאומית (Assembly of First Nations, בהמשך שינתה שמה לאספת האומות הראשונות, Assembly of First Nations, ) קראה לקביעת "יום סולידריות לאומי עם האבוריג'ינים" שיצוין מדי שנה ב-21 ביוני.

בשנת 1990, קוויבק הפכה לראשונה שקבעה את היום כחגיגה של התרבות הילידית. בשנת 1995, ועידה לאומית בשם האספה הקדושה (The Sacred Assembly) אשר כלל ילידים ולא-ילידים בהנהגת אלייג'ה הרפר (Elijah Harper, ), קראה לכינון חג לאומי שיחגוג את תרומתם של העמים האבוריג'ינים לקנדה. בשנת 1996 המליצה הוועדה המלכותית בעניין עמים אבוריג'ינים (Royal Commission on Aboriginal Peoples, ) להכיר רשמית במועד שכזה.

בשנת 2001, חברי האספה המחוקקת ה-14 של הטריטוריות הצפון-מערביות העבירו את "חוק יום האבוריג'ינים הלאומי" (National Aboriginal Day Act) שהפך את הטריטוריות לאזור השיפוט הראשון בקנדה שהכיר ביום זה בתור יום שבתון רשמי. בשנת 2009 הכריז בית הנבחרים של קנדה על חודש יוני כחודש ההיסטוריה הלאומי של האבוריג'ינים (National Aboriginal History Month), חודש אשר בהמשך הוחלף שמו ל"חודש ההיסטוריה הלאומית של הילידים" (National Indigenous History Month).

ב-21 ביוני 2017 פרסם ראש ממשלת קנדה ג'סטין טרודו הצהרה בה התחייב לשנות את שמו של המועד ל"יום העמים הילידים הלאומי" (National Indigenous Peoples Day). הצ'יף הלאומי של אספת האומות הראשונות, פרי בלגרד (Perry Bellegarde, ) תמך בשינוי המוצע וכינה אותו "צעד חשוב" משום שהוא עומד בהתאמה לטרמינולוגיה הקיימת בהצהרת האומות המאוחדות על זכויות העמים הילידים. בהמשך פרסומים רשמיים החלו להשתמש בשם "יום העמים הילידים הלאומי".

רשת הטלוויזיה של העמים האבוריג'ינים (Aboriginal Peoples Television Network, ) משדרת ביום העמים הילידים הלאומי מופע חגיגי של תרבות ילידית - Indigenous Day Live.

## ראו גם
* עמים ילידים בקנדה
* יום הילידים הבין-לאומי

## קישורים חיצוניים
* יום העמים הילידים הלאומי באתר ממשלת קנדה
* מידע על יום העמים הילידים הלאומי

## הערות שוליים

קטגוריה:אירועים בחודש יוני
קטגוריה:קנדה: תרבות
קטגוריה:חגים ומועדים לאומיים
H-IIA

**H-IIA** (**H2A**) - משגר רב-שלבי שפותח במשותף על ידי הסוכנות היפנית לחקר החלל (JAXA) ומיצובישי תעשיות כבדות (MHI). המשגר מנוצל לשיגור לוויינים וחלליות החל משנת 2001. כל השיגורים מבוצעים ממרכז החלל טנגשימה, כן שיגור LA-Y1.

המשגר פותח על בסיס משגר ראשון ממשפחת משגרים H-II. הוא מתוכנן לצאת מניצול בסוף 2024 לאחר סיום פיתוח וניסויים של משגר חדש מדגם "H-3".

בשנת 2007 בעזרת המשגר שוגרה גשושית סלן לכיוון הירח. בשנת 2008 שוגרה גשושית אקאצוקי לחקר נגה.
## מאפיינים
שימוש בחומר מרוכב אפשר להקטין את משקל המשגר לעומת משגרים קודמים.

השלב הראשון והשלב השני מנצלים מנוע מבוסס על חנקן וחמצן נוזלי. על המשגר הותקנו 2 סוגי מאיצים בדלק נוזלי ובדלק מוצק. בשנת 2023 שוגרה חללית SLIM לחקר הירח.

בשנת 2015 המשגר עבר שדורג שהגדיל את יכולות להביא מטען למסלול.

המשגר מנוצל במספר גרסות:
* H2A202 - במשקל כולל 289 טון. כולל 2 מאיצים בדלק מוצק.
* H2A204 - במשקל כולל 443 טון. כולל 4 מאיצים בדלק מוצק.
* H2A2022 - במשקל כולל 321 טון. כולל 2 מאיצים בדלק מוצק ו-2 מאיצים בדלק נוזלי. לא בשימוש
* H2A2024 - במשקל כולל 351 טון. כולל 2 מאיצים בדלק מוצק ו-4 מאיצים בדלק נוזלי. לא בשימוש

## קישורים חיצוניים

* מידע על המשגר באתר סוכנות החלל היפנית
* רשימת שיגורים

קטגוריה:משגרי לוויינים וחלליות
קטגוריה:תוכנית החלל היפנית
סופיה דאלאס

**סופיה צ'ו ניקלין דאלאס** (באנגלית: **Sophia Chew Nicklin Dallas**; 24 ביוני 1798 – 11 בינואר 1869) הייתה רעייתו של סגן נשיא ארצות הברית ג'ורג' דאלאס והגברת השנייה של ארצות הברית בשנים 1845–1849. היא הייתה בתם של פיליפ ניקלין, סוחר מפילדלפיה, ושל ג'וליאנה ניקלין, ונכדתו של .

ג'ורג' וסופיה דאלאס נישאו ב-1816 ונולדו להם שמונה ילדים. דאלאס לא אהב את וושינגטון די. סי., ובמהלך כהונתו של בעלה כסגן הנשיא היא נשארה בעיקר בפילדלפיה וביקרה אותו לעיתים בוושינגטון.

## קישורים חיצוניים
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:הגברות השניות של ארצות הברית
קטגוריה:ילידות 1798
קטגוריה:אמריקאים שנולדו ב-1798
קטגוריה:נפטרות ב-1869
קטגוריה:אמריקאים שנפטרו ב-1869
אריסילדו סמאצ'י

**אריסילדו סמאצ'י** (באלבנית: **Erisildo Smaçi**; נולד ב-15 ביולי 1998 בלז'ה שבאלבניה) הוא כדורגלן אלבני המשחק בעמדת הקשר בקבוצת בני יהודה תל אביב מהליגה הלאומית.

## קריירת מועדונים
סמאצ'י גדל במחלקת הנוער של פרטיזן טירנה. בשנת 2017 חתם בלאצ'י מליגת העל האלבנית, במדיה ערך 14 הופעות ליגה. בשנת 2018 הושאל לשנקולי מליגת המשנה האלבנית. בהמשך שיחק בקבוצות אפולוניה פייר ודינמו סיטי במסגרת ליגת העל האלבנית.

ב-15 ביולי 2024 חתם בבני יהודה תל אביב מהליגה הלאומית.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:קשרי כדורגל אלבנים
קטגוריה:כדורגלני בני יהודה תל אביב
קטגוריה:כדורגלנים זרים בישראל
קטגוריה:אלבנים שנולדו ב-1998
גוסטבו צ'ארה

**גוסטבו צ'ארה** (בספרדית: **Gustavo Chará**; נולד ב-26 במרץ 1996 בקולומביה) הוא כדורגלן קולומביאני המשחק בעמדת הבלם בקבוצת הפועל עפולה מהליגה הלאומית.

## קריירת מועדונים
צ'ארה גדל במחלקת הנוער של דפורטיבו קאלי, ובעונת  ערך הופעה אחת במדי הקבוצה הבוגרת של המועדון במסגרת ליגת העל הקולומביאנית. בהמשך שיחק בטאורו מליגת העל הפנמית, ולאחר מכן חזר לדפורטיבו קאלי. בין השנים 2019–2020 שיחק בקבוצות אינדפנדיינטה סנטה פה ואתלטיקו בוקרמנגה מליגת העל הקולומביאנית, ולאחר מכן חזר לטאורו מליגת העל הפנמית.

ב-1 ביולי 2023 חתם צ'ארה במוסטה מליגת העל המלטזית. הוא ערך 22 הופעות ליגה במדי המועדון, בהן הבקיע שער אחד.

ב-9 ביולי 2024 חתם בהפועל עפולה מהליגה הלאומית.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:בלמי כדורגל קולומביאנים
קטגוריה:כדורגלני דפורטיבו קאלי
קטגוריה:כדורגלני טאורו
קטגוריה:כדורגלני אינדפנדיינטה סנטה פה
קטגוריה:כדורגלני אתלטיקו בוקרמנגה
קטגוריה:כדורגלני הפועל עפולה
קטגוריה:כדורגלנים זרים בישראל
קטגוריה:ספורטאים זרים בפנמה
קטגוריה:ספורטאים זרים במלטה
קטגוריה:ספורטאים קולומביאנים בישראל
קטגוריה:קולומביאנים שנולדו ב-1996
אחמד רפעת

**אחמד א-סייד רפעת אחמד** (בערבית: **أحمد السيد رفعت أحمد**, בתעתיק מדויק: **אחמד אלסיד רפעת אחמד**; 20 ביוני 1993 – 6 ביולי 2024) היה כדורגלן מצרי ששיחק בעמדת קשר הכנף.

## קריירת מועדונים
רפעת גדל במחלקת הנוער של ENPPI, ובשנת 2013 החל לשחק בקבוצה הבוגרת של המועדון במסגרת ליגת העל המצרית. בהמשך עבר לא-זמאלכ מליגת העל המצרית, ממנה הושאל בחזרה ל-ENPPI, ובהמשך לאל-איתיחאד, גם היא מליגת העל המצרית.

בחודש נובמבר 2020 חתם באל-מסרי מליגת העל המצרית, ובחודש אוקטובר 2021 עבר לפיוצ'ר, גם היא מליגת העל המצרית.

ב-8 באוקטובר 2022 הושאל לאל-וחדה מליגת העל של איחוד האמירויות הערביות, במדיה ערך שש הופעות ליגה והבקיע שער אחד, וב-31 בינואר 2023 חזר לפיוצ'ר.

ב-11 במרץ 2024 במהלך משחק הליגה של פיוצ'ר נגד אל-איתיחאד איבד רפעת את הכרתו והובהל לבית החולים. הוא סבל מאוטם שריר הלב בשל מצב רפואי נדיר, וחזר להכרה לאחר כשבוע.

## קריירה בינלאומית
ב-14 באוגוסט 2013 ערך רפעת את הופעת הבכורה שלו בנבחרת מצרים, בניצחון 3-0 על נבחרת אוגנדה במשחק ידידות. זו הייתה הופעתו היחידה בנבחרת עד לשנת 2021, בה חזר למדי הנבחרת במסגרת הגביע הערבי. ב-4 בדצמבר 2021 הבקיע את שער הבכורה שלו בנבחרת, בניצחון 5-0 על נבחרת סודאן, במסגרת שלב הבתים של הטורניר.

בסך הכל ערך שבע הופעות במדי הנבחרת, בהן הבקיע שני שערים.

## מותו
ב-6 ביולי 2024, בגיל 31, מת רפעת בקהיר כתוצאה מאוטם שריר הלב.

## קישורים חיצוניים

## הערות שוליים

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני א-זמאלכ
קטגוריה:כדורגלני אל-וחדה
קטגוריה:כדורגלני נבחרת מצרים
קטגוריה:כדורגלנים שמתו במהלך הקריירה
קטגוריה:מצרים שנולדו ב-1993
קטגוריה:מצרים שנפטרו ב-2024
(Just Like) Starting Over

"****" הוא שיר שנכתב ובוצע על ידי ג'ון לנון מתוך האלבום Double Fantasy משנת 1980. השיר יצא לאור כסינגל ב-24 באוקטובר 1980 בבריטניה, עם "Kiss Kiss Kiss" של יוקו אונו כבי-סייד. השיר הגיע למקום הראשון בארצות הברית ובבריטניה לאחר רצח לנון ב-8 בדצמבר 1980. זה היה הסינגל האחרון של לנון שיצא במשך חייו.

## רקע
"" היה הסינגל הראשון שיצא מ-Double Fantasy וההקלטה החדשה הראשונה שלנון הוציא מאז שעזב את תעשיית המוזיקה ב-1975. השיר נבחר על ידי לנון לא משום שלדעתו זהו השיר הטוב ביותר באלבום, אלא משום שהוא היה המתאים ביותר לאחר היעדרותו בת חמש השנים מתעשיית ההקלטות. הוא התייחס אליו במהלך ההפקה כשיר של "אלביס/אורביסון", מכיוון שהוא התחזה לסגנונות הווקאליים שלהם. לנון הסביר: "לאורך כל ההקלטות של 'Starting Over, קראתי למה שאני עושה 'אלביס אורביסון': 'I want you I need only the lonely'. אני רוקר שנולד מחדש, אני מרגיש רענן ואני חוזר ישר לשורשים שלי". בתחילת גרסת ה-"Stripped Down" של השיר משנת 2010, לנון אומר "זה בשביל ג'ין, ואדי, ואלביס... ובאדי".

## לחן
למרות שמקורו ביצירות דמו לא גמורות כמו "Don't Be Crazy" ו-"My Life", הוא היה אחד השירים האחרונים שהושלמו בזמן לסשנים של Double Fantasy. "לא שמענו אותו עד היום האחרון של החזרות", אמר המפיק ג'ק דאגלס ב-2005. לנון סיים את השיר בזמן חופשה בברמודה, והקליט אותו ב-Hit Factory בניו יורק שבועות ספורים לאחר מכן. שמו המקורי של השיר היה "Starting Over"; עם זאת, "(Just Like)" נוסף לפני יציאתו בגלל הדמיון שלו ל-"Starting Over Again" של דולי פרטון שהגיע לראש מצעד שירי הקאנטרי מוקדם יותר השנה. הצלצול בפעמון שפותח את השיר היה רמז מכוון לפעמון הכנסייה הכבד שפותח את שירו של לנון "Mother" מ-1970, וממחיש עד כמה רחוק הגיע לנון בעשר שנים.

בעוד שהמהדורות המסחריות של השיר (סינגלים מקוריים של 45 סל"ד, תקליטים וקומפקט דיסקים) נמשכות שלוש דקות ו-54 שניות, סינגל ויניל שיווקי בגודל 12 אינץ' שהופץ במקור לתחנות הרדיו כולל דהייה ארוכה יותר, שבאופן רשמי רצה ארבע דקות ו-17 שניות.

המוזיקולוג וולטר אוורט ציין קווי דמיון מלודיים בין חלק מהשיר לבין הסינגל "Don't Worry Baby" של הביץ' בויז משנת 1964.

## משתתפים
* ג'ון לנון - שירה, גיטרת קצב
* ארל סליק, יו מקראקן - גיטרה מובילה
* טוני לוין - גיטרה בס
* ג'ורג' סמול - קלידים
* אנדי ניומארק - תופים
* ארתור ג'נקינס - כלי הקשה
* מישל סימפסון, קסנדרה ווטן, שריל מנסון ג'קס, אריק טרוייר - קולות רקע

## קישורים חיצוניים

## הערות שוליים

קטגוריה:שירי ג'ון לנון
קטגוריה:שירים באנגלית
קטגוריה:שירי דו-וופ
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת גפן רקורדס
סקו טידיאני באנגורה

**סקו טידיאני באנגורה** (בצרפתית: **Sékou Tidiany Bangoura**; נולד ב-5 באפריל 2002 בגינאה) הוא כדורגלן גינאי המשחק בעמדת הקשר ההתקפי בקבוצת עירוני קריית שמונה.

## קריירת מועדונים
באנגורה נולד בגינאה, ובשנת 2020 הצטרף למחלקת הנוער של איסטנבול בשאקשהיר. הוא הושאל ליאמרבוגט מליגת המשנה הדנית, ולקבוצות גנצ'לרבירלי וטוזלספור מליגת המשנה הטורקית.

ב-11 ביולי 2024 הושאל לעירוני קריית שמונה, העולה החדשה לליגת העל הישראלית.

## קריירה בינלאומית
באנגורה נכלל בסגל נבחרת גינאה עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר.

נכלל בסגל הנבחרת האולימפית של גינאה לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני איסטנבול בשאקשהיר
קטגוריה:כדורגלני גנצ'לרבירלי
קטגוריה:כדורגלני טוזלספור
קטגוריה:כדורגלני עירוני קריית שמונה
קטגוריה:כדורגלנים זרים בישראל
קטגוריה:כדורגלנים גינאים באולימפיאדת פריז (2024)
קטגוריה:גינאים שנולדו ב-2002
גיום רסטה

**גיום לינו רסטה** (בצרפתית: **Guillaume Lino Restes**; נולד ב-11 במרץ 2005 בטולוז שבצרפת) הוא כדורגלן צרפתי המשחק בעמדת השוער בקבוצת טולוז מליגת העל הצרפתית.

## קריירת מועדונים
רסטה נולד בטולוז שבצרפת, ובגיל שש הצטרף למחלקת הנוער של טולוז, לאחר ששיחק במחלקת הנוער של טולוז מונטדוראן. בשנת 2021 חתם על חוזה מקצועי ראשון במועדון, והחל לשחק בקבוצת המילואים שלו.

ב-13 באוגוסט 2023 ערך את הופעת הבכורה שלו בקבוצה הראשונה של טולוז, בניצחון 1–2 על נאנט במסגרת המחזור הראשון בליגת העל הצרפתית לעונת 2023/2024.

## קריירה בינלאומית
רסטה הוא בן לאם איווארית, ויכול לשחק גם בנבחרת חוף השנהב.

נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

## קישורים חיצוניים

## הערות שוליים

קטגוריה:כדורגלנים צרפתים
קטגוריה:שוערי כדורגל צרפתים
קטגוריה:טולוז: כדורגלנים
קטגוריה:כדורגלני טולוז
קטגוריה:כדורגלנים צרפתים באולימפיאדת פריז (2024)
קטגוריה:צרפתים שנולדו ב-2005
סליף מנה

**סליף מנה** (באנגלית: **Salif Mane**; נולד ב-12 בדצמבר 2001) הוא אתלט אמריקאי, זכה במבחנים האמריקאים לאולימפיאדת פריז בקפיצה משולשת.

## ביוגרפיה
מנה נולד וגדל בברונקס, ניו יורק. הוריו היגרו לאמריקה בשנות ה-90 מסנגל. יש לו שני אחים, אח ואחות. אמו, פאטו סיי, מנהלת עסק לשזירת שיער בדרום ברונקס. אביו, תיינאו מנה, נפטר באפריל 2020 מנגיף הקורונה במהלך מגפת הקורונה.

### 2023
באליפות ארצות הברית שנערכה ביוג'ין, אורגון בתחילתיולי 2023 הוא סיים במקום רביעי בקפיצה משולשת בתוצאה של 16.44 מטר.

שבועיים לאחר מכן באליפות צפון אמריקה, מרכז אמריקה והקריביים שנערכה בסן חוסה, קוסטה ריקה ביולי האו זכה במדליית כסף בקפיצה משולשת בתוצאה של 16.49 מטר אחרי ראסל רובינסון (16.64 מטר) ולפני קלסי דניאל מטרינידד וטובגו (16.19 מטר).

### 2024
במבחנים האמריקאים לאולימפיאדת פריז שנערכו ביוג'ין ביוני הוא זכה במדליית זהב בקפיצה משולשת בשיא אישי חדש של 17.52 מטר, לפני ראסל רובינסון (17.01 מטר) ודונלד סקוט (16.87 מטר). במשחקים אולימפיים הוא השתתף בתחרות וסיים אותה במקום השישי.

## שיאים אישיים
### אצטדיון
* קפיצה משולשת: 17.52 שניות (2024)

## קישורים חיצוניים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:קופצי משולשת אמריקאים
קטגוריה:מדינת ניו יורק: אתלטים
קטגוריה:אמריקאים שנולדו ב-2001
גרנייה

**גרנייה** הוא מותג קוסמטיקה של מוצרי טיפוח וטיפוח שיער השייך לחברת הקוסמטיקה הצרפתית לוריאל, השני בגודלו ממותגי החברה.

## יסוד והרחבת פעילות
בשנת 1904 ייסד אלפרד אמור גרנייה את *Laboratoires Garnier* בצרפת. המוצר הראשון של החברה היה פטנט על קרם שיער, הראשון מסוגו, המבוסס ומיוצר עם רכיבים צמחיים וטבעיים בלבד. בשנת 1936 החברה הציגה מוצרים להגנה משמש, ובשנת 1960 צבע לשיער לשימוש ביתי. בשנת 1965 החברה נרכשה על ידי ענקית הקוסמטיקה הצרפתית, לוריאל. בהמשך, החברה התרחבה לייצור מוצרים לטיפוח העור.

בשנת 2021 השיק המותג קו מוצרים המיועדים לעור שחור המיועד לגווני עור כהים בברזיל, בשיתוף עם הזמרת הברזילאית איזה. ב-5 במרץ 2021, הארגון Cruelty Free International הודיע שגרנייה אושרה להיות מוגדרת כחברה במעמד של ״ללא אכזריות״, הגדרה המתייחסת לניסויים בבעלי חיים, הפועלת במסגרת התוכנית Leaping Bunny.

חלק ממוצרי החברה מוגדרים כ'טבעוניים'. חברת האם של גרנייה, לוריאל, לא הוגדרה במעמד זה בגלל הפעילות שלה בסין, בה החוק דורש למוצרי קוסמטיקה ניסויים בבעלי חיים.

## קישורים חיצוניים
* 

## הערות שוליים

קטגוריה:מוצרי טיפוח שיער
קרלה דל פונטה

**קרלה דל פונטה** (באיטלקית: **Carla Del Ponte**; נולדה ב-9 בפברואר 1947) היא משפטנית שווייצרית אשר כיהנה כתובעת של בית הדין הפלילי הבין־לאומי ליוגוסלביה לשעבר ("ICTY") בין 1999לסוף 2007, וכן של בית הדין הפלילי הבין־לאומי לרואנדה ("ICTR") בין 1999 לאמצע 2003.

דל פונטה כיהנה כשגרירת שווייץ בארגנטינה מ־2008 עד פברואר 2011.

## חיים מוקדמים וחינוך
דל פונטה נולד בביגנאסקו, טיצ'ינו, שווייץ, בשנת 1947. שפת אמה היא איטלקית והיא דוברת באופן שוטף גם אנגלית, גרמנית וצרפתית. דל פונטה למדה משפטים בברן ובז'נבה, וכן בממלכה המאוחדת. היא סיימה תואר שני במשפטים ב־1972.

## קריירה
### תובעת בשווייץ
בשנת 1981, דל פונטה מונתה כשופטת־חוקרת, ולאחר מכן תובעת ציבורית במשרד התובע המחוזי של לוגאנו. כתובעת ציבורית, היא טיפלה במקרים של הלבנת הון, הונאה, סחר בסמים, הברחות נשק, טרור וריגול, ולעיתים קרובות בחנה את הקשרים הבינלאומיים הרבים שנרקמו בתפקידה של שווייץ כמרכז עסקים גלובלי.

בשנת 1998 טיפלה בתיק אשר במסגרתו נעצר סוכן מוסד, אשר ניסה להתקין מכשירי ציתות במקום מגוריו ליד ברן של לבנוני הנחשד בהשתייכות לארגון הטרור חזבאללה.

### קריירה ב־ICTY וב־ICTR
לאחר ששימשה כתובעת הכללית של שווייץ במשך חמש שנים, בשנת 1999 מונתה דל פונטה לתפקיד התובעת של ה־ICTY וה־ICTR. דל פונטה הייה התובעת המנוסה הראשונה שמילאה את התפקיד בשני בתי הדין, כאשר קודמיה, ריצ'רד גולדסטון מדרא"פ ולואיס הרבור  מקנדה היו שניהם שופטים. באותה עת שווייץ לא הייתה חברה באו"ם, מה שנחשב כיתרון לדל פונטה.

ב־30 בינואר 2007 הודיעה דל פונטה על כוונתה להתפטר מתפקיד התובעת של ה־ICTY בסוף השנה, באומרה כי "הגיעהזמן לחזור לחיים נורמליים". היא הוחלפה על־ידי סרג׳ ברמרץ  מבלגיה ב־1 בינואר 2008.

## לאחר פרישתה
מספטמבר 2012 ועד לאוגוסט 2017, דל פונטה הייתה חברה בוועדת החקירה העצמאית הבין־לאומית בדבר הרפובליקה הערבית הסורית, בחסות משרד הנציב העליון של האו"ם לזכויות האדם.

## קישורים חיצוניים

## הערות שוליים

קטגוריה:בוגרי אוניברסיטת ברן
קטגוריה:עורכי דין שווייצרים
קטגוריה:שגרירות
קטגוריה:ילידות 1947
קטגוריה:שווייצרים שנולדו ב-1947
להט"ב והינדואיזם

**היחס של דת [[הינדואיזם|ההינדו]] ל[[להט"ב]]** הוא מגוון וישנם הבדלים משמעותיים בין קבוצות המאמינים השונות.

כאשר הודו נשלטה על ידי דת ההינדו לא היו איסורים חברתיים או חוקיים על הומוסקסואליות או טרנסקסואליות בקרב האוכלוסייה הכללית טרם התקופה המודרנית המוקדמת. עם זאת, היו איסורים דהרמטיים על התנהגות מינית פסולה (הטרוסקסואלית והומוסקסואלית כאחד) בקרב נזירים ואנשי דת. ההינדו אף מתאר את קיומו של מגדר שלישי אשר שווה במעמדו לזה של המגדרים האחרים, כפי שמתבטא במסמכים רפואיים הינדואיסטיים עתיקים.

מספר טקסטים הינדואיסטיים הציגו יחסים הומוסקסואליים כחוויה טבעית וחיובית. לדוגמה, הקאמה סוטרה מאשר ומכיר ביחסים אלו. בנוסף, ישנם מספר מקדשים הינדואיסטיים אשר מכילים פסלים בהם מוצגים יחסים חד מיניים, בין אם של נשים ובין אם של גברים.

ישנם מספר אלים הינדיים אשר מציגים מיניות נזילה ומשתייכים לספקטרום הלהט"בי. יחסים חד מיניים וגיוון מגדרי יוצגו בקרב ההינדואיזם כבר מהעת העתיקה במנהגים, ציורים, מיתולוגיות, פסלים, עדויות ועוד. ישנן ישויות בספר המהאבהארטה אשר יכולות לשנות מגדר, כגון שיח'אנדי, אשר נטען שנולד כנקבה אבל מזדהה כגבר ואף מתחתן עם אישה. עם זאת, הארט'אשאסטרה גורס שקיום יחסי מין הומוסקסואליים הוא עבירה ומעודד צניעות (אם כי דבר זה נכון גם לקיום יחסי מין הטרוסקסואליים). בדומה לכך, הדרמשאסטרה מכיר בקיומה של הומוסקסואליות, ומגנה את כלל צורות יחסי המין אשר אינן וגינליות.

ישנן עדויות מחקריות לכך שאנשי דת הינדיים חיתנו זוגות חד מיניים במקדשים מאז קבלת העצמאות מבריטניה. ישנם אף גופי דת הינדואיסטיים אשר הביעו תמיכה בהפיכת נישואים חד מיניים לחוקיים. עם זאת, רוב אנשי הדת מתנגדים לכך.

## קישורים חיצוניים

## הערות שוליים

קטגוריה:להט"ב
קטגוריה:הינדואיזם
ממשלת רוב

**ממשלת רוב** היא ממשלה שמורכבת ממפלגת שלטון אחת או יותר המחזיקות ברוב מוחלט של המושבים בפרלמנט. ממשלה כזו יכולה לכלול מפלגה אחת שמחזיקה ברוב בעצמה, או להיות ממשלת קואליציה של מספר מפלגות. זאת בניגוד לממשלת מיעוט, שבה הממשלה אינה מחזיקה ברוב, ונדרשת לשתף פעולה עם מפלגות האופוזיציה כדי להעביר חקיקה. ממשלת רוב קובעת את מאזן הכוחות. ממשלה אינה נחשבת ממשלת רוב אם היא מחזיקה ברוב רק כאשר כוללים מפלגות מחוץ לממשלה שיש להן הסכם אמון עמה.

ממשלת רוב בדרך כלל מובטחת להעברתה של חקיקה ולרוב אינה צריכה לחשוש מהפסד בפרלמנט, מצב הידוע גם כרוב פעיל. לעומת זאת, ממשלת מיעוט חייבת באופן קבוע להתמקח על תמיכה מצד מפלגות אחרות כדי להעביר חקיקה ולהימנע מהפסד בהצעת אי-אמון. ממשלות רוב של מפלגה אחת נוטות להיווצר לאחר ביצועים חזקים בבחירות.

המונח "ממשלת רוב" יכול גם לשמש לתיאור קואליציה יציבה וארוכת טווח של שתיים או יותר מפלגות המהוות רוב מוחלט. דוגמה לקואליציה כזו היא באוסטרליה, שם המפלגות הליברליות והלאומיות פועלות כבלוק בחירות, הידוע פשוט כ"קואליציה", במשך עשרות שנים. הקואליציה היא המפלגה או הקואליציה היחידה באוסטרליה שזכתה לפחות ב-90 מתוך 151 המושבים בבית הנבחרים בבחירות פדרליות (זה קרה שלוש פעמים, ב-1975, ב-1996 וב-2013). ממשלת הרוב הגדולה ביותר באוסטרליה נבחרה ב-1975, כאשר הקואליציה זכתה ב-71.65% מהמושבים בניצחון סוחף.

במערכות בחירות שבהן מפלגה אחת בדרך כלל זוכה ברוב המושבים בעצמה, כמו בשיטת "המנצח לוקח הכל", קואליציות הן נדירות, אך עשויות לקרות כאשר בחירות מחזירות פרלמנט תלוי. דוגמה לכך הייתה ממשלת הקואליציה בבריטניה בין השנים 2010–2015, שהורכבה ממפלגת השמרנים והמפלגה הליברל-דמוקרטית. השמרנים זכו במספר המושבים הגדול ביותר מבין כל מפלגה בבחירות 2010, אך לא הצליחו להשיג רוב מוחלט. עם זאת, על ידי שילוב עם הליברל-דמוקרטים נוצר רוב מוצק בבית הנבחרים. זו הייתה ממשלת הקואליציה האמיתית הראשונה בבריטניה מאז מלחמת העולם השנייה.

ממשלת רוב שונה ממשלת אחדות בכך שאינה דורשת קונצנזוס או רוב מיוחד.

## ראו גם
* ממשלת מיעוט

## הערות שוליים

קטגוריה:ממשלה
קטגוריה:מונחים ומושגים בפוליטיקה
ישבן מגולח

**ישבן מגולח** (באנגלית: **No Skin Off My Ass**) הוא סרט דרמה קומית אמריקאי משנת 1991, שבוים ונכתב על ידי ברוס לה ברוס שגם משחק בו בתפקיד הראשי.

סרט זה היה הסרט באורך מלא הראשון שביים ברוס לה ברוס. בדומה לרבים אחרים מסרטיו, הוא כלל סצנות אירוטיות מפורשות ומסרים פוליטיים חתרניים. לאורך השנים הסרט הוקרן בפסטיבלי קולנוע ברחבי העולם וצבר מעמד של סרט קאלט. הסרט ידוע בין היתר בכך שקורט קוביין ציין שהוא הסרט האהוב עליו.

## תקציר העלילה
מעצב שיער פאנקיסט (ברוס לה ברוס), אשר ידוע בתור "הספר", מתאהב והופך לאובססיבי כלפי נאו נאצי אילם (קלאוס וון ברוקר). ג'ונסי (ג'י בי ג'ונס), אחותו של הנאו נאצי, היא במאית לסבית, אשר מנסה לגרום לאחיה להתאהב בספר. לאורך הסרט ג'ונסי עובדת גם על סרט הדוקומנטרי שלה, שעוסק בצבא השחרור הסימביונזי.

## צוות השחקנים

## קישורים חיצוניים

## הערות שוליים

קטגוריה:סרטי 1991
קטגוריה:סרטי דרמה קומית אמריקאיים
קטגוריה:סרטי להט"ב אמריקאיים
לסבית ליפסטיק

ממוזער|אישה נושאת שלט עם הכיתוב: לסבית ליפסטיק אמיתית 100% במצעד הגאווה אדמונטון קנדה 2011.
**לסבית ליפסטיק** (באנגלית: **Lipstick lesbian**) הוא מונח בקרב הקהילה הלהט"בית לתיאור אישה לסבית או ביסקסואלית שמציגה בעיקר תכונות נשיות בהתנהגותה, כגון לבישת בגדים נשיים, איפור וכדומה.

## הגדרה
המונח "לסבית ליפסטיק" היה בשימוש בסן פרנסיסקו לפחות משנות ה-80. ב-1982 העיתונאית פריסילה רואדס השתמשה בו במאמר במגזין הלהט"בי "סן פרנסיסקו סנטינל", אך הוא הפך נפוץ יותר בזכות עיתונאית הלוס אנג'לס טיימס דבורה ברגמן, שהשתמשה בו בכתבותיה.

ב"אנציקלופדיה של מגדר וחברה" משנת 2009 הגדירה ג'ודי בריאן לסביות ליפסטיק כ"נשים מושכות באופן קונבנציונלי שמביעות תשוקה זו כלפי זו, אך רק למען צופים גברים או כמשחק מקדים למין עם גברים", ובספר Intersectionality, Sexuality and Psychological Therapies משנת 2012 הן מוגדרות כ"נשים לסביות/ביסקסואליות המציגות תכונות 'נשיות' כגון איפור, שמלות ונעלי עקב" וכי בדומה ל"לסביות פמיות" המונח מנסה להגדיר לסביוּת ונשיוּת כאחד."

## קישורים חיצוניים

## הערות שוליים

קטגוריה:לסביות
קטגוריה:נשיות
אביי (מחוז)

**מחוז אביי** (באנגלית: **Abyei**; בערבית: **منطقة أبيي**) הוא שטח של 10,546 קמ"ר הממוקם על הגבול בין דרום סודאן וסודאן, שקיבל "מעמד מנהלי מיוחד" על פי פרוטוקול אביי מ-2004, כחלק מהסכם השלום שסיים את מלחמת האזרחים הסודאנית השנייה. העיר הבירה של המחוז היא אביי טאון. לפי תנאי פרוטוקול אביי, אזור אביי נחשב, על בסיס זמני, לחלק הן מרפובליקת דרום סודאן והן מרפובליקת סודאן, והפך למעשה לאזור משותף.

בניגוד לגבולות המחוז הקודם, פרוטוקול אביי הגדיר את אזור אביי כ"האזור של תשע ראשויות הדינקה נגוק שהועברו לקורדופן ב-1905". בשנת 2005, ועדת גבולות רב-לאומית קבעה שזה יהיה החלקים של קורדופן דרומית ל-10°22′30″ N. עם זאת, בעקבות סכסוכים מתמשכים שהתפרצו לאלימות ואיימו על הסכם השלום המקיף, תהליך בוררות בינלאומי שרטט מחדש את גבולות אביי ב-2009 והפך אותו קטן משמעותית, כשאין לו גבול צפוני מעבר ל-10°10′00" N.

## היסטוריה

עיתון סודאן טוען כי אנשי הדאג'ו היו ממוקמים באזור אביי לפני המאה השבע עשרה, לפני שהוחלפו על ידי מהגרים חדשים. מהמאות השמונה עשרה לפחות, אביי היה מיושב על ידי הדינקה נגוק, תת-קבוצה של הדינקה מדרום סודן, שהיו חקלאים נוודים. המיסריה, עם ערבי נוודי, שהיה מבלה את רוב השנה סביב הבסיס שלו במוגלאד בצפון קורדופן, היה מרעה את בקרו דרומה לאזור נהר הבחר באביי בעונת היובש. תושבי הקבע של אביי היו אם כן הדינקה הדרומיים, אך חצי שנה היו המיסריה המוסלמים הצפוניים עולים במספרם.

במהלך הקמת הקונדומיניום האנגלו-מצרי, המיסריה היו ממוקמים בעיקר במחוז קורדופן (נחשב ל"צפוני"), בעוד הדינקה נגוק היו ממוקמים בבחר אל-ע'זאל (נחשב ל"דרומי"). בשנת 1905, לאחר פשיטות מתמשכות של המיסריה לשטחי הדינקה נגוק, הבריטים העבירו את תשע ראשויות הדינקה נגוק לקורדופן. הסיבה לכך הייתה משולשת: להגן על הדינקה נגוק מפשיטות המיסריה ולפייס את האזור; להראות כי כוח ריבוני חדש נמצא בשליטה; ולהביא את שני השבטים היריבים תחת ניהול משותף. כאשר הבריטים עזבו ב-1956, הם השאירו את מעמד אביי לא ברור.

שני העמים החלו ללכת בדרכים נפרדות עם פרוץ מלחמת האזרחים הסודאנית הראשונה (1956–1972), במיוחד הטבח ב-72 נגוק דינקה בעיר בבן נושא שבוצע על ידי המיסריה. הדינקה נגוק נמשכו לכוחי אניאניה, בעוד המיסריה זכו לתמיכה מהממשלה והפכו להיות קשורים בצפון. הסכם אדיס אבבה מ-1972, שסיים את המלחמה, כלל סעיף שאיפשר משאל עם שיאפשר לאביי לבחור להישאר בצפון או להצטרף לדרום האוטונומי. משאל עם זה מעולם לא נערך וההתקפות המתמשכות על הדינקה נגוק הובילו ליצירת יחידת דינקה נגוק במרד הקטן אניאניה השני, שהחל בנילוס העליון ב-1975. גילוי הנפט באזור, בין יתר אזורי הגבול הצפון-דרומי, הוביל את הנשיא ג'עפר נומיירי לנסות את היוזמה הראשונה מבין רבות להעביר אזורים עשירים בנפט למנהל הצפוני.

יחידת הדינקה נגוק של אניאניה השני היוותה אחת היסודות של תנועת המורדים בתחילת מלחמת האזרחים השנייה ב-1983. רבים מהדינקה נגוק הצטרפו למורדים עם פרוץ הקרבות. באופן חלקי כתוצאה מכניסתם המוקדמת למלחמה, רבים מהדינקה נגוק עלו לעמדות מנהיגות בצבא השחרור העממי של סודאן (SPLA), והפכו להיות קשורים בקשר הדוק לג'ון גראנג. בניגוד לכך, המיסריה הצטרפו לקרבות בצד הממשלה באמצע שנות ה-80. הם הקימו יחידות קו חזית כמו גם מורהלין, פושטים רכובים שהתקיפו כפרים דרומיים כדי לשדוד חפצים ועבדים. בסוף המלחמה, הקרבות האינטנסיביים גרמו לעקירת רוב הדינקה נגוק מאביי, מה שהמיסריה מציינים כהצדקה לבעלותם על האזור.

## קישורים חיצוניים

## הערות שוליים

קטגוריה:סודאן: חלוקה מנהלית
קטגוריה:דרום סודאן: חלוקה מנהלית
מחלקת אלסקה

**מחלקת אלסקה** הייתה ייעודה של ממשלת אלסקה מרכישתה על ידי ארצות הברית של אמריקה בשנת 1867 ועד ארגונה כמחוז אלסקה בשנת 1884. בתקופת המחלקה, אלסקה הייתה תחת סמכות השיפוט של צבא ארצות הברית (עד 1877), משרד האוצר של ארצות הברית (מ-1877 עד 1879), והצי האמריקאי (מ-1879 עד 1884). מאוחר יותר האזור הפך למחוז אלסקה, לאחר מכן לטריטוריית אלסקה, ולאחר מכן למדינת אלסקה.

## היסטוריה
ביוזמתו של מזכיר המדינה האמריקני ויליאם סיוארד, הסנאט של ארצות הברית אישר את רכישת אלסקה מהאימפריה הרוסית תמורת 7,200,000 דולר ב-9 באפריל 1867, ודגל ארצות הברית הונף ב-18 באוקטובר של אותה שנה (שמוכר כיום כיום אלסקה). במקביל לשינוי הבעלות, קו התאריך הבין-לאומי דה פקטו הוזז מערבה, ואלסקה השתנתה מהלוח היוליאני ללוח הגרגוריאני. לפיכך, עבור התושבים, למחרת יום שישי, 6 באוקטובר 1867, היה יום שישי, 18 באוקטובר 1867.

בבוקר ה-18 באוקטובר 1867, USS אוסיפי הגיעה לסיטקה עם הנציב הרוסי קפטן אלכסיס פסטצ'ורוף והנציב האמריקני לובל רוסו על הסיפון. באותו אחר הצהריים, 250 חיילים אמריקאים, 80 חיילים רוסים, מנכ"ל החברה הרוסית-אמריקאית הנסיך מקסוטוב ואשתו, וקבוצת מקומיים התאספו ליד מטה הדגל מול מעון המושל שנודע כ"ברנוף (ברנוב) קסטל היל" לראות את הורדת דגל רוסיה והנפת דגל ארצות הברית במקומו.

על כל דגל נורה מטח הצדעה כפול בתותח, וכל נציב נשא נאום קצר. אולי כי לא הבין את ההוראות, החייל הרוסי שהוריד את דגל ארצו קרע אותו, ואז הוריד אותו. הדגל נסחף למטה ונלכד על חלק מהכידונים המורמים של חיל המצב הרוסי. אומרים שהנסיכה מקסוטוב התעלפה למראה.

האגדה מספרת שהמנהל האמריקני הראשון של אלסקה היה המהגר הפולני ולודז'ימייז' קז'ינובסקי. עם זאת, ה-*Anchorage Daily News* לא הצליח למצוא שום מידע מכריע כדי לתמוך או להפריך טענה זו. דעת הקהל בארצות הברית הייתה חיובית בדרך כלל, אם כי חלקם מתחו ביקורת על הרכישה כ"איוולת של סיוארד" או "Seward's Icebox". עם זאת, משאבי אלסקה יראו בקרוב כי מדובר בעסקה נבונה. אלסקה חוגגת את הרכישה בכל שנה ביום שני האחרון של חודש מרץ, המכונה יום סיווארד.

כאשר ארצות הברית קנתה לראשונה את אלסקה, אזורים נרחבים של האזור עדיין נותרו בלתי נחקרים על ידי האירופים והאמריקאים. ב-1865 החליטה וסטרן יוניון להניח קו טלגרף על פני אלסקה עד למצר ברינג, שם יתחבר לקו אסיאתי. רוברט קניקוט, חלק ממאמץ מדידות של וסטרן יוניון, הוביל את הצוות שלו לנולאטו שעל גדות היוקון. הוא מת בשנה שלאחר מכן, וויליאם הילי דאל לקח אחריות על העניינים המדעיים. משלחת וסטרן יוניון ערכה את המחקרים המדעיים הראשונים של האזור והפיקה את המפה הראשונה של כל נהר היוקון. באותה שנה, 1866, הצליחו סוף סוף העובדים להניח כבל טלגרף תת-ימי אטלנטי, והפרויקט היבשתי באלסקה נזנח. דאל חזר לאלסקה פעמים רבות, תיעד ונתן שמות גאולוגיים.

החברה המסחרית של אלסקה תרמה גם לחקירה ההולכת וגוברת של אלסקה בעשורים האחרונים של המאה ה-19, ובנתה עמדות מסחר לאורך הנהרות הרבים של פנים הארץ. חבורות קטנות של ציידים וסוחרים נכנסו פנימה, ולמרות שהממשלה הפדרלית סיפקה מעט כסף לאזור, קציני צבא היו חוקרים מדי פעם בעצמם. במסע של ארבעה חודשים, לוטננט פרדריק שווטקה וקבוצתו שייטו ביוקון מאגם לינדמן בקנדה לסנט מייקל ליד שפך הנהר על ים ברינג. בשנת 1885, לוטננט הנרי ט. אלן וארבעה אחרים עזבו את מפרץ אלסקה, עקבו אחר נהר קופר, חצו רכס הרים, נסעו במורד נהר הטננה אל היוקון, ועברו אל הנהרות קאנוטי וקויוקוק. אלן עלה במעלה הקויוקוק, ואז חזר במורד היוקון, חצה אל אנאלאקיט שעל החוף, ואז עשה את דרכו לסנט מייקל, וחקר כ- של פנים אלסקה.

## הערות שוליים

קטגוריה:אלסקה: היסטוריה
הסינפונייטה של הונג קונג

**הסינפונייטה של הונג קונג** (בסינית: **香港小交響樂團**) היא תזמורת סימפונית מקצועית שבסיסה בהונג קונג.

## היסטוריה
הסינפונייטה של הונג קונג הוקמה בשנת 1990 על ידי קבוצה של בוגרי מוזיקה מקומית. מאז ומתמיד מטרתה הייתה לקדם מוזיקה קלאסית לציבור.

הסינפונייטה אורגנה מחדש ב-1999, עם המנצח טסונג יה שהוא מנצח אמריקאי ממוצא סיני, כמנהל המוזיקלי החדש.

המנצחת הסינית ייפ ווינג-סי, הצטרפה לסינפונייטה של הונג קונג באפריל 2002 בתור מנהלת מוזיקלית, ומאז התזמורת הרחיבה את מגוון הרפרטואר שלה, בתקווה להגדיל את הספקטרום של מעריצי המוזיקה הקלאסית.

ייפ הפכה למנהלת מוזיקלית אמריטה ב-2020, בעוד כריסטוף פופן, ששימש כמנצח האורח הראשי של התזמורת מאז 2015, נכנס לתפקיד המנהל המוזיקלי מ-2023.

הסינפונייטה של הונג קונג הוזמנה למספר סיורים במדינות אחרות, הכוללות את פסטיבל סן-ריקייה ב-2001 ואת פסטיבל "טיולי הקיץ המוזיקליים של ריימס" ב-2004.

כמו כן הסינפונייטה הופיעה בטוקיו בשנים 2007, 2009 ו-2010, וכן הופיעה בסיבוב הופעות בדרום אמריקה בשנת 2010.

היא משתתפת בפסטיבלי אמנויות מקומיים כגון פסטיבל האמנויות של הונג קונג. הסינפונייטה מופיעה כיום בבניין העירייה של הונג קונג כאולם הבית שלה.

יחד עם המנצחת ייפ ווינג-סי, התזמורת קירבה את המוזיקה התזמורתית האיכותית לקהילה באמצעות תכנות חדשני, וכן השיגה הכרה משמעותית על במות מקומיות ובינלאומיות על ביצועיה הנלהבים והאנרגטיים.

בחזית החינוכית, הסינפוניטה של הונג קונג הייתה חלוצה בקונצרטים שעוצבו במיוחד עבור קבוצות גיל שונות. קונספטים חדשים על במת הקונצרטים בהונג קונג, כגון: מוזיקה טובה לילדים ומוזיקה טובה לתינוקות, בשנת 2010 השיקה התזמורת את סדרת "Onehour Classics" - סדרה של קונצרטים מיוחדים שנערכו במקומות או בזמנים לא שגרתיים, ומציעים חווית קונצרטים מסוג חדש.

## קישורים חיצוניים

* 

הונג קונג
קטגוריה:הונג קונג: תרבות
קטגוריה:תזמורות במזרח הרחוק
צ'אבה פניבשי

**צ'אבה פניבשי** (בהונגרית: **Fenyvesi Csaba**; בודפשט, 14 באפריל 1943 – בודפשט, 3 בנובמבר 2015) היה סייף הונגרי (דקר) שלוש פעמים אלוף אולימפי ואלוף עולם, מנהל ספורט, דוקטור לרפואה (MD), חוקר סרטן.

## קורות חיים
מ-1958 היה סייף של ה-BVSC (ואשאש זוגלו). הוא התחרה הן ברומח והן בדקר בשני כלי הנשק, אך השיג תוצאות יוצאות דופן בדקר. הוא השתתף בשלוש אולימפיאדות, בהן זכה בסך הכל בתואר אולימפי אישי אחד ושתי מדליות זהב קבוצתיות. זה הפך אותו לסייף ההונגרי השמיני הכי מצליח בתולדות אולימפיאדות הקיץ, ואחרי האלוף האולימפי שזכה ארבע פעמים ג'זה קולצ'אר - הסייף השני הכי מצליח בדקר. הוא זכה בסך הכל בשמונה מדליות באליפות העולם בסיף, התוצאה האישית הטובה ביותר שלו הושגה באנקרה ב-1970, שם סיים במקום השלישי. ב-1972 הוא נבחר לסייף השנה. פניבשי סיים ספורט פעיל ב-1980.

מ-1986 עד 1993, היה נשיא מחלקת הסיף של ה-BVSC, ומ-1989 עד 1993 היה חבר בוועד המנהל של איגוד הסיף ההונגרי. משנת 2001 הוא הפך למנהל כל סוגי הנשק של BVSC. משנת 2011 הפך לחבר הנשיאות של איגוד הספורטאים ההונגרי האלמותי. הוא נפטר מסרטן בנובמבר 2015. בשנת 2019, ההתאחדות הבינלאומית בחרה בו לאחר מותו להיכל התהילה.

### תוצאותיו בספורט
#### בדקר
** שלוש פעמים אלוף אולימפי (אישי: 1972 ; קבוצתי: 1968, 1972)
** אולימפי מקום רביעי (קבוצתי: 1976)
** אלוף עולם שלוש פעמים (קבוצתי: 1970, 1971, 1978)
** אליפות עולם פעמיים מקום שני (קבוצתי: 1969, 1973)
** שלוש פעמים אליפות עולם מקום שלישי (אישי: 1970; קבוצתי: 1967, 1975)
** אלוף עולם כפול 4. ממוקם (אישי: 1973; קבוצתי: 1977)
** אליפות עולם 5. ממוקם (אישי: 1967)
** זוכה שלוש פעמים באליפות אירופה (1974–1976)
** עשר פעמים אלוף הונגריה (אישי: 1973, 1975; קבוצתי: 1968, 1972–1978)

#### ברומח
** אולימפי מקום רביעי (קבוצתי: 1972)
** אליפות עולם מקום ששי (קבוצתי: 1967)
** אלוף הונגריה חמש פעמים (אישי: 1972; קבוצתי: 1964, 1969, 1971, 1972)

## הקריירה הרפואית
בשנת 1968 קיבל תואר רפואי באוניברסיטת זמלווייס לרפואה, ולאחר מכן עבר את הבחינות ההתמחות ככירורג. הוא החל את דרכו כפתולוג ורופא בבית החולים MÁV - רכבות הונגריה (מ.א.ב), ולאחר מכן הפך למנתח לחקר הסרטן ולעוזר פרופסור קליני ומרצה בכיר ב-1974. לאחר שסיים את קריירת הספורט הוא היה חוקר אורח במכון הסרטן המאוחד של וירג'יניה. הוא השיג תוצאות משמעותיות בניתוחי גידולים. משנת 1994 הפך למנהל הרפואי של מכון לחקר הסרטן של קרן אמריקאית.

## פרסים והוקרה
* הסייף ההונגרי של השנה (1972)
* טבעת זהב אולימפית MOB (1995)
* פרס ספורט לאסלו פאפ בודפשט (2011)
* מדליית ההצטיינות של MOB (2014)
* אזרחות כבוד של זוגלו

## לקריאה נוספת
* *Ki kicsoda a magyar sportéletben?: I. kötet (A–H).* Szekszárd: Babits. 1994. 332. o. 
* *Fechten - Weltmeisterschaften (Herren - Degen)* (német nyelven). *sport-komplett.de*. Sport-Komplett.
* Profilja az Olimpiai adatbázisban (באנגלית) (הפרופיל בסיס הנתונים האולימפי)

## קישורים חיצוניים

* Fenyvesi Csaba dr. profilja a Magyar Olimpiai Bizottság oldalán (הפרופיל שלו על דף הוועדה האולימפית ההונגרית)
* 

## הערות שוליים

קטגוריה:אלופים אולימפיים: סייפים
קטגוריה:אלופים אולימפיים מהונגריה
קטגוריה:סייפים הונגרים
קטגוריה:רופאים הונגרים
קטגוריה:נפטרים מסרטן
קטגוריה:כירורגים
קטגוריה:משתתפי אולימפיאדת מקסיקו סיטי (1968)
קטגוריה:משתתפי אולימפיאדת מינכן (1972)
קטגוריה:בודפשט: אישים
קטגוריה:הונגרים שנולדו ב-1943
קטגוריה:הונגרים שנפטרו ב-2015
רד בול (חברה)

**רד בול בע"מ** (בגרמנית: **Red Bull GmbH**) היא חברת משקאות אוסטרית-תאילנדית. המוצר העיקרי של החברה הוא משקה האנרגיה הפופולרי רד בול, והוא אחד ממשקאות האנרגיה הנמכרים ביותר בעולם. החברה פועלת ב-164 מדינות ברחבי תבל.
## היסטוריה
החברה נוסדה בשנת 1984 על-ידי דיטריך מאטשיץ האוסטרי ועל-ידי עמיתו צ'ליאו יובידהיה התאילנדי, בעיירה פושל אם זה ששוכנת באוסטריה.

משקה הרד בול נמכר לראשונה כמוצר באוסטריה בשנת 1987, וכן הפך במהרה למשקה פופולרי.

החברה ידועה באסטרטגיות השיווק החדשניות שלה, והיא נותנת חסות בין היתר לאירועי ספורט מוטורי, ספורט חורף, ספורט אתגרי, אירועי מוזיקה ואירועי בידור שונים ברחבי העולם, וכמו כן היא גם הבעלים של מספר קבוצות כדורגל ומועדונים של ענפי ספורט שונים ובינלאומיים, ואף כספונסרים של חירויות מרוץ מכוניות.

## קישורים חיצוניים

* 

* 

קטגוריה:רד בול
איליה קיבל

**איליה קיבל**  (ברוסית: **Кибель Илья Афанасьевич**; 19 באוקטובר 1904 - 5 בספטמבר 1970) היה מטאורולוג סובייטי ממוצא יהודי.  
## קורות חיים
איליה קיבל נולד בשנת 1904 בסרטוב למשפחה יהודית. אביו אפנסי (אפרים) היה רופא. גם אמו עסקה ברפואה. לקיבל היה אח שהוצא להורג בשנת 1939. איליה לא אהב לספר על ילדותו בסרטוב, אך בכל זאת ממה שסיפר לקרובי משפחה ידוע שהוא נתקל במספר תקריות אנטישמיות.

בשנת 1925 קיבל סיים לימודים באוניברסיטת סראטוב ועבר ללנינגרד בה התחיל לעבוד מחלקה למטאורולוגיה דינאמית שנוסדה על ידי אלכסנדר פרידמן. בשנת 1929 הוא סיים עבודת תואר שלישי. בשנים 1929-1941 הוא היה מלמד באוניברסיטת לנינגרד (משתנ 1931 כפרופסור). בשנת 1935 קיבל סיים פוסט-דוקטורט).

לאחר תחילת מלחמת העולם השנייה קיבל פונה לסברדלובסק. בשנת 1943 הוא הגיע למוסקבה והחל לעבוד במכון מרכזי לחיזוי מזג האוויר ועבד בו עד לשנת 1958. בשנת 1958 קיבל עבד למכון לגאופיזיקה שימושית של אקדמיה למדעים של ברית המועצות. 

קיבל היה מומחה לשיטות מתמטיות לחיזוי מזג אוויר. בשנת 1940 הוא פרסם ספר עם פירט שיטות חדישות בנושא. על פרסום הספר בשנת 1941 הוענק לו פרס ברית המועצות. שיטות שהוא פיתח אפשרו בין היתר לחזות אובי שכבת הקרח על אגם לדוגה שהיה חיוני לתפקוד דרך החיים בשנים 1941-1943.

בתחילת שנות ה-50 של המאה ה-20 קיבל הבין חשיבות ניצול מחשבים לחיזוי מזג אוויר. הוא ניצל את מעמדו באקדמיה למדעים וקיבל שעות מחשוב במחשב ראשון שנבנה על ידי איסאק ברוק. הוא רצה לקדם הקמת מרכז מחשבים ייעודי, אך לא קיבל תמיכה ממנהליו ולכן שינה מקום עבודה. בשנת 1961 הוא הקים מרכז מחשבים שפעל בנושא חיזוי.

על פעילותו לקידום המדע לקיבל הוענקו מספר עיטורים ופרסים. בשנת 1972 לקיבל הוענק פרס על שם פרידמן של האקדמיה למדעים (העקנה ראשונה). בהמשך פרס זה קיבלו תלמידו (1975) ואשתו של קיבל (1978). 

החל משנת 1943 קיבל היה חבר בהתכתבות באקדמיה למדעים של ברית המועצות.

איליה קיבל נפטר בשנת 1970 במוסקבה לאחר מחלה ונטמן בבית העלמין נובודוויצ'יה.

## קישורים חיצוניים
* ביוגרפיה 

קטגוריה:מתמטיקאים יהודים רוסים
קטגוריה:מדענים יהודים סובייטים
קטגוריה:מטאורולוגים
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1904
קטגוריה:סובייטים שנפטרו ב-1970
לאונטיוס הראשון, קיסר האימפריה הביזנטית

**לאונטיוס** (ביוונית: **Λεόντιος**; מת ב-488) היה גנרל של האימפריה הרומית המזרחית וטוען לכס שהוביל מרד נגד הקיסר זנון בשנים 484–488.

## ביוגרפיה
לאונטיוס היה ממוצא סורי או איסאורי, והגיע מדליסנדוס. תחת זנון הוא הפך ל-*[[מגיסטר מיליטום|magister militum per Thracias]]* (מפקד העליון של הצבא הקיסרי בתראקיה).

בשנת 484 ניתק הגנרל הרומי אילוס את יחסיו עם הקיסר זנון. הקיסר שלח את לאונטיוס עם צבא נגד אילוס, אך אילוס הצליח לשכנע את לאונטיוס לעבור לצדו. זנון לא היה פופולרי בקרב אנשי קונסטנטינופול, חלק מכריע מהפוליטיקה הרומית המזרחית, מכיוון שהוא היה איסאורי (אם כי באותה מידה יכול היה להיות סורי כפי שתאופנס מציין ישירות) וככזה הוא נחשב לברברי. (בגלל זה הוא סבל מהטוען לכתר ב-475/476 בסיליסקוס); אילוס, שגם הוא היה איסאורי, החליט לא לקחת את תואר הקיסר לעצמו אלא להעלות את לאונטיוס לכס המלכות.

הכתרתו של לאונטיוס התקיימה בטארסוס ב-19 ביולי 484 – היום נבחר, בעקבות עצת כמה אסטרולוגים, ליום נוח  – בידיה של הקיסרית האלמנה ורינה, ששלחה אז מכתב למושלי העיר. מחוזות המזרח ושל מחוז מצרים והציעה לקבל את לאונטיוס כקיסר. לאונטיוס הוכר באנטיוכיה, לשם נכנס ב-27 ביולי, ובכמה מקומות נוספים; הוא אפילו הספיק למנות קצינים ולהטביע מטבעות, לפני שהתמודד עם תגובתו של זנון.

צבאו של זנון, שהורכב מחיילים רומיים ואוסטרוגותיים בפיקודו של תיאודריך הגדול ויוחנן הסקיתי, הביס את צבא המורדים ליד אנטיוכיה (8 באוגוסט). אילוס ולאונטיוס נאלצו למצוא מקלט בתוך מבצר פאפוריוס, שם החזיקו המורדים מעמד במשך ארבע שנים. בשנת 488 נפל המבצר בבגידה; לאונטיוס נהרג, ראשו נערף בסלאוקיה על הקליקדנוס, וראשו נשלח לזנון.

מכיוון שאילוס ולאונטיוס היו שניהם כלקדונים, הם זכו לתמיכתו של קלנדיון, הפטריארך של אנטיוכיה, אך חוץ מזה זכו לתמיכה מועטה. גם כמה עובדי אלילים תמכו במרד, ביניהם היה המשורר, הפילוסוף וגיד העתידות פמפריוס.

## קישורים חיצוניים

## הערות שוליים

קטגוריה:אישים שהוצאו להורג בעריפת ראש
קטגוריה:ילידי המאה ה-5
קטגוריה:נפטרים ב-488
דוד קירז'ניץ

**דוד קירז'ניץ**  (ברוסית: **Давид Абрамович Киржниц**; 13 באוקטובר 1926 - 4 במאי 1998) היה פיזיקאי סובייטי ממוצא יהודי.  
## קורות חיים
דוד קירז'ניץ נולד בשנת 1926 במוסקבה למשפחה יהודית. אביו אברם היה עיתונאי והיסטוריון פעיל בבונד, מראשי אוזט. בתחילת 1938 הוא נעצר, בינואר 1940 שוחרר ונפטר תוך זמן קצר. אמו הייתה עיתונאית, ביתו של רב אירקוטסק שלומו ביילין.

ביולי 1941 קירז'ניץ פונה ממוסקבה והתגורר תקופה קצרה בבית ילדים באזור צ'ליאבינסק. בשנת 1943 הוא סיים בית ספר והחל ללמוד במכון לתעופה במוסקבה. בשנת 1945 בעזרת לב לנדאו הצליח לעבוד לפקולטה לפיזיקה של אוניברסיטת מוסקבה. בשנת 1949 הוא סיים את הלימודים ונשלח לעבודה בגורקי במפעל של תעשייה ביטחונית.

בשנת 1954 קירז'ניץ החל לעבוד במכון לבדב לפיזיקה. בשנת 1957 הוא סיים לימודי תואר שלישי ובשנת 1966 עבודת פוסט דוקטורט.

החל משנת 1987 קירז'ניץ היה חבר בהתכתבות באקדמיה למדעים של ברית המועצות.

במקביל לעבודה מחקרית קירז'ניץ היה מלמד באוניברסיטת סרטוב, מכון לפיזיקה וטכנולוגיה של מוסקבה ואוניברסיטת מוסקבה (כיהן בדרגת פרופסור). הוא הדריך 20 עבודות תואר שלישי ו-10 עבודות פוסט-דוקטורט.

דוד קירז'ניץ התמחה בפיזיקה גרעינית, פיזיקת חלקיקים, חקר מוליכות על ואסטרופיזיקה.

קירז'ניץ כתב כ-250 מאמרים ו-4 ספרים בתחום מומחיותו. קירזניץ' קיבל מספר פרסים על פעילותו המדעית. בשנת 1978 ביחד עם תלמידו אנדריי לינדה קירז'ניץ קיבל פרס על שם לומונוסוב.

קירז'ניץ נפטר במוסקבה בשנת 1998 ונטמן בבית העלמין דונסקויה החדש.

## קישורים חיצוניים
* ביוגרפיה 
* זכרונות של קירז'ניץ על ילדות ומשפחתו 

קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:סגל אוניברסיטת מוסקבה
קטגוריה:סובייטים שנולדו ב-1926
קטגוריה:נפטרים ב-1998
מרקוס פרינטאפ

**מרקוס אדוארד פרינטאפ** (באנגלית: **Marcus Edward Printup**; נולד ב-24 בינואר 1967) הוא חצוצרן ג'אז אמריקאי שלמד בתוכנית לימודי הג'אז של אוניברסיטת צפון פלורידה והמשיך לנגן עם בטי קרטר, וינטון מרסליס, תזמורת הג'אז של קלייטון-המילטון וטים האגנס. בשנת 1993 הפך לחבר בתזמורת הג'אז בלינקולן סנטר בראשותו של וינטון מרסליס.

## דיסקוגרפיה

* *Song for the Beautiful Woman* (Blue Note, 1995)
* *Unveiled* (Blue Note, 1996)
* *Nocturnal Traces* (Blue Note, 1998)
* *Hubsongs* (Blue Note, 1998)
* *The New Boogaloo* (Nagel Heyer, 2002)
* *Peace in the Abstract* (SteepleChase, 2006)
* *Bird of Paradise* (SteepleChase, 2007)
* *London Lullaby* (SteepleChase, 2009)
* *Ballads All Night* (SteepleChase, 2010)
* *A Time for Love* (SteepleChase, 2011)
* *Homage* (SteepleChase, 2012)
* *Desire* (SteepleChase, 2013)
* *Lost* (SteepleChase, 2014)
* *Young Bloods* (SteepleChase, 2015)


## קישורים חיצוניים

## הערות שוליים

קטגוריה:נגני ג'אז: חצוצרנים
קטגוריה:אמריקאים שנולדו ב-1967
ניקישה פרייס

**ניקישה פרייס** (באנגלית: **Nickisha Pryce**; נולדה ב-7 במרץ 2001) היא אתלטית ג'מייקנית. סגנית אלופת העולם (בודפשט 2023, טוקיו 2025) בריצת שליחות 4x400 מטר. שיאנית ג'מייקה ובעלת תוצאת השנה בעולם (2024) בריצת 400 מטר.

## ביוגרפיה
פרייס למדה בקולג' מערב איווה  ולאחר מכן באוניברסיטת ארקנסו.

### 2023
#### אלופת ג'מייקה
באליפות ג'מייקה שנערכה ביולי 2023 היא זכתה במדליית זהב בריצת 400 מטר בשיא אישי חדש של 50.21 שניות, לפני ג'נייב ראסל (50.76 שניות) וקנדיס מקלאוד (51.01 שניות).

#### סגנית אלופת עולם
באליפות העולם שנערכה בבודפשט, הונגריה באוגוסט 2023 היא זכתה במדליית כסף בריצת שליחות 4x400 מטר ביחד עם קנדיס מקלאוד, ג'נייב ראסל וסטייסיאן ויליאמס בתוצאה של 3:20.88 דקות, אחרי הולנד (3:20.72 דקות) ולפני הממלכה המאוחדת (3:21.04 דקות). נוסף לכך, היא סיימה במקום 15 בריצת 400 מטר בתוצאה של 51.24 שניות, בשלב המוקדמות היא קבעה תוצאה של 50.38 שניות ועלתה מהמקום החמישי.

### 2024
בתחרות שנערכה בגיינסוויל, פלורידה ב-1 במאי 2024 היא קבעה בריצת 400 מטר שיא אישי חדש של 49.32 שניות. חודש לאחר מכן, באליפות המכללות שנערכה ביוג'ין, אורגון ב-8 ביוני היא זכתה במדליית זהב בריצת 400 מטר בשיא מכללות חדש ובשיא לאומי חדש של 48.89 שניות.
#### תוצאת השנה בעולם
חודש וחצי לאחר מכן, במסגרת ליגת היהלום שנערכה בלונדון ב-20 ביולי 2024 זכתה במדליית זהב בריצת 400 מטר בשיא לאומי חדש ובתוצאת השנה בעולם של 48.57 שניות, לפני נטליה קצ'מרק פולין שקבע שיא לאומי חדש של 48.90 שניות ולייקה קלאפר מהולנד שקבעה שיא אישי חדש של 49.58 שניות.

## שיאים אישיים
### אצטדיון
* ריצת 400 מטר: 48.57 שניות (2024), **שיא ג'מייקה**
### אולם
* ריצת 200 מטר: 22.62 שניות (2024)
* ריצת 400 מטר: 50.83 שניות (2024)

## קישורים חיצוניים

קטגוריה:אתלטיות ג'מייקניות
קטגוריה:משתתפות ג'מייקניות באולימפיאדת פריז (2024)
קטגוריה:ג'מייקניות שנולדו ב-2001
נחל זוך

**נחל זוך** הוא אחד מיובליו של נחל יסף שבגליל העליון. אורך הנחל הוא כ-10 ק"מ.

## גאוגרפיה
מוצא הנחל הוא בגובה 160 מטרים מעל לפני הים, במורדות הצפוניים של היישוב ירכא, הוא זורם מערבה, מצפון ל אבו סנאן, דרומית לאשרת, בית העמק ונס עמים. הוא מסתיים בחיבור עם נחל יסף, כ-3 קילומטרים לפני שפך נחל יסף לים התיכון. בתוך הנחל ישנו מעיין בשם "עין זוך"

## הערות שוליים

קטגוריה:הגליל העליון: נחלים
ג'ואל אולט

**ג'ואל אולט** (באנגלית: **Joel Oulett**; נולד ב- 7 בדצמבר 2001) הוא שחקן קנדי, הידוע בעיקר מהשתתפותו בסדרות הטלוויזיה, "חיי עם משפחת וולטר", "אווטאר: כשף האוויר האחרון" ו"הלב של סאליבן".

## ביוגרפיה
אולט נולד במדיסין הט, אלברטה שבקנדה.   הוא החל לשחק בגיל חמש, בעידודה של אמו, שהייתה שחקנית בעצמה. הוא למד בבית הספר התיכון סטרטמור. הוא גם שיחק בנבחרת הפוטבול של בית ספרו.

## קריירה
בשנת 2007 לוהק אולט לתפקיד קטן בדרמה ההיסטורית של HBO, "ליבי קבור בברך פצועה" (אנ'). 

בשנת 2018, הוא שיחק תפקיד קטן בסרט ההרפתקאות הפרהיסטורי, "אלפא". מאוחר יותר הוא קיבל תפקיד גדול יותר בסרט הדרמה, "חוף הקופים", שיצא לאקרנים ב-2020. באותה שנה שיחק גם בסדרת דרמת הפשע בטלוויזיה, *Tribal*. הוא שיחק בתור נמלט בסרט משנת 2020, *Parallel Minds*. בספטמבר 2019, הוא לוהק לתפקיד הראשי של ג'ארד, בסדרת הטלוויזיה "טריקסטר".  הסדרה עלתה לראשונה באוקטובר 2020. הוא היה מועמד בקטגוריית השחקן הטוב ביותר בסדרת דרמה עבור משחקו בסדרה *Trickster*. 

בפברואר 2021, שיחק בעונה השנייה של סדרת הטלוויזיה "Two Sentence Horror Stories" כיליד המתמודד עם היסטוריה אפלה כאשר הוא וחברתו מבקרים בשחזור מערב ישן עבור הפודקאסט שלהם. באותה שנה הוא שיחק בסרט המותחן "Abducted" בתור דריק דז'ארדינס. 

בשנת 2022 שיחק בתפקיד ראשי בסדרת הטלוויזיה "*Ruby and the Well"*.

בשנת 2023, אולט התחרה בעונה התשיעית של "המרוץ למיליון קנדה" עם אחותו שיילה.

בשנת 2024 שיחק בתפקיד האן בסדרה "אווטאר: כשף האוויר האחרון" מבית נטפליקס.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מתחרי המירוץ למיליון
קטגוריה:קנדים ממוצא האומות הראשונות
קטגוריה:קנדים שנולדו ב-2001
מרצל באראץ'

**מרצל באראץ**' (במקור **ברך-Barach**, בהונגרית: **Baracs Marcell**; פשט, 5 במאי 1865 – בודפשט, 21 באוגוסט 1933 ) היה דוקטור למשפטים, עורך דין יהודי-הונגרי, סניגור פלילי ידוע ברמה ארצית, מחבר ומפרש ספרי משפט, פוליטיקאי, סגן נשיא לשכת עורכי הדין, חבר האספה הלאומית של הונגריה (חבר פרלמנט).

## קורות חייו
מרצל ברך נולד במשפחה יהודית בפשט. נצר לרבנים משני הוריו. סבו מצד אביו היה יהודה לייב ברך הרב של טופויה (היום בסרביה אז בהונגריה) וסבו מצד אמו היה הרב לאופולד לעף (Lőw). אביב ד"ר בֶּנֶדֶק ברך (עד 1883) (1828–1885) היה כבר עורך דין שאת מבחני הלישכה היה יכול לעשות אז רק באישור המלך (עקב יהדותו) ושל עמליה לעף (1843–1874). בן דודו היה הרב עמנואל לעף. הוא איבד את אמו כשהיה בן אחת עשרה. לאחר שסיים את לימודי המשפטים הפך לסנגור ידוע ברמה לאומית בתיקים פליליים. בשנת 1913 הוא הגן בהצלחה על הנאשמים בשביתת הרכבת של 2008 יחד עם ינה לנדלר ואחרים. בשנות ה-20 הוא היה נשיא המפלגה הדמוקרטית העירונית בבודפשט, ובמקביל הפך לסגן נשיא לשכת עורכי הדין. הוא היה חבר פרלמנט מ-1926 עד 1931 בייצוג המפלגה הדמוקרטית. הוא היה חבר עיריית הגג של בירת הונגריה במשך שנים רבות. פעל רבות למען הקהילה היהודית של הונגריה. הוא הגיש הצעה בפרלמנט ההונגרי בשנת 1928 לביטול חוק הנומרוס קלאוזוס.

רעייתו הייתה ד"ר אטלקה שמידל בתם של איגנץ שמידל ושל וילמה מרלה, איתם התחתן ב-27 באפריל 1922 בבודפשט.
[ימין|ממוזער|324x324 פיקסלים| קברו ב[בית הקברות היהודי ברחוב קוזמה (3D-11-1)]]

## עבודותיו (חלקי מאוד)
* חוזים שנחתמו לטובת צדדים שלישיים (בודפשט, 1901)
* הרפורמה בחינוך משפטי מקצועי (בודפשט, 1902)
* נאום זיכרון על פרנץ דיאק (בודפשט, 1904)
* נאום זיכרון על מור יוקאי (בודפשט, 1925)
* שני נאומיו בדיון הפרלמנטרי על תקציב המדינה (בודפשט, 1927)

## פרסומיו
מאמריו המשפטיים פורסמו בעיקר ב:
* עיתון מדע המשפט Jogtudományi Közlöny (1900/01–1910/11)
* המשפטן ההונגרי Magyar Jogász (מ-1900/01)
* עיתון עורכי הדין Ügyvédek Lapja (1901-1914)
* חיי המשפט ההונגריים Magyar Jogélet (מ-1910/11)

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
## קישורים חיצוניים

* מרצל באראץ' עשר שנים למותו מאמר עיתונות שפורסם (בהונגרית) באתר הספרייה הלאומית של ישראל.
*מרצל באראץ' באתר Geni
*מרצל באראץ' ביוגרפיה באתר Arcanum
*פטר קוזאק: מרצל באראץ' באתר "נקודת שם"
* 
## הערות שוליים

קטגוריה:עורכי דין יהודים הונגרים
קטגוריה:פוליטיקאים יהודים הונגרים
קטגוריה:חברי האספה הלאומית ההונגרית
קטגוריה:בודפשט: אישים
קטגוריה:בוגרי אוניברסיטת אטווש לוראנד בודפשט
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1865
קטגוריה:הונגרים שנפטרו ב-1933
טורבינה סולארית

**טורבינה סולארית** היא טכנולוגיה חדשנית המשלבת אנרגיית סולארית (אנרגיה שמקורה בשמש) ואנרגיית רוח לייצור חשמל. פיתוח הטורבינה הסולארית נעשה בישראל ומאפשר ניצול יעיל של שני מקורות אנרגיה מתחדשים באותו מתקן.

## עקרון הפעולה
המערכת פועלת באופן שיאפשר עבודה רציפה בכל תנאי מזג אוויר על פי העיקרון הבא:
* בימים מעוננים עם רוחות חזקות - להבי הטורבינה מייצרים חשמל מאנרגיית הרוח.
* בימים שטופי שמש - הפאנלים הסולאריים שעל הטורבינה מייצרים חשמל מקרינת השמש.

מערכת סנכרון מיוחדת מווסתת את פעולת שני המרכיבים לניצול מיטבי של תנאי מזג האוויר ולאספקת חשמל רציפה, המפחיתה את התלות בתשתיות חשמל מקומיות.

המערכת מהווה פתרון מתאים במיוחד לאזורים מרוחקים או בעלי תשתיות חשמל לקויות.

### טורבינת סולארית וקיטור
פיתוח נוסף העוסק בחיבור טכנולוגיית הטורבינה ואנרגיה סולארית היא טורבינה שמאפשרת הפקת חשמל באמצעות המרת אנרגיית השמש לקיטור שמסייע בהפעלת טורבינת הרוח.

## הערות שוליים

קטגוריה:אנרגיה מתחדשת
קטגוריה:טכנולוגיה סביבתית